Diari Oficial de la Generalitat Valenciana


Sumari del DOGV 7724, del 19-02-2016 (2016/1119)

RESOLUCIÓ de 15 de febrer de 2016, del director general de Centres i Personal Docent, per la qual es declaren aprovades les llistes definitives d'admesos i exclosos per a participar en el procediment d'accés al cos de catedràtics de Música i Arts Escèniques, convocat per Ordre 55/2015, de 18 de maig, de la Conselleria d'Educació, Cultura i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7724

Data del DOGV
:   19-02-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/1119


Data del document
:   15-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 15 de febrer de 2016, del director general de Centres i Personal Docent, per la qual es declaren aprovades les llistes definitives d'admesos i exclosos per a participar en el procediment d'accés al cos de catedràtics de Música i Arts Escèniques, convocat per Ordre 55/2015, de 18 de maig, de la Conselleria d'Educació, Cultura i Esport. [2016/1119]  
Transcorregut el termini de reclamacions previst en l'apartat tercer de la Resolució de 28 de setembre de 2015, del director general de Centres i Personal Docent, de la Conselleria d'Educació, Investigació, Cultura i Esport, per la qual es declaren aprovades les llistes provisionals d'admesos i exclosos per a participar en el procediment selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig, aquesta Direcció General de Centres i Personal Docent resol:  
  
Primer  
Declarar aprovades les llistes definitives d'aspirants admesos i exclosos, amb indicació en aquest últim cas de les causes d'exclusió, per a participar en el procediment d'accés al cos de catedràtics de Música i Arts Escèniques, convocat per Ordre 55/2015, de 18 de maig, de la Conselleria d'Educació, Cultura i Esport.  
  
Segon  
Les llistes definitives d'aspirants admesos i exclosos estaran exposades al públic en la seu de la Conselleria d'Educació, Investigació, Cultura i Esport. Així mateix, també podran consultar-se en la pàgina d'internet de la Conselleria d'Educació, Investigació, Cultura i Esport: http://www.ceice.gva.es.  
El fet de figurar en la relació d'admesos no prejutja que es reconega a les persones interessades la possessió dels requisits exigits en aquest procediment selectiu. Quan de l'examen de la documentació que, d'acord amb la base 9 de l'ordre de convocatòria, ha de presentar-se en cas de ser seleccionats es desprenga que no posseeixen algun dels requisits, els interessats perdran tots els drets que puguen derivar-se de la seua participació en aquest procediment.  
  
  
Tercer  
D'acord amb el que preveu la base 2.1.b de l'Ordre 55/2015, de 18 de maig, per a ser admesos a la realització del procediment selectiu els aspirants hauran d'acreditar el coneixement dels dos idiomes oficials de la Comunitat Valenciana del mode indicat en la base 6. Amb l'objecte que el tribunal dispose de la relació d'aspirants que reuneixen aquest requisit o han superat les proves prèvies previstes a aquest efecte, tal com s'arreplega en l'últim paràgraf de l'esmentada base 6.1, els aspirants admesos aportaran al tribunal còpia compulsada bé del Certificat de Capacitació per a l'Ensenyament en Valencià o del Diploma de Mestre de Valencià, o bé dels certificats oficials que acrediten la competència lingüística mínima en valencià d'un nivell C1 en la forma prevista per l'article 7.3 de l'Ordre 17/2013, de 15 d'abril, de la Conselleria d'Educació, Cultura i Esport, és a dir, els expedits per la Junta Qualificadora de Coneixements de Valencià, per les escoles oficials d'idiomes autoritzades per a impartir els esmentats ensenyaments o per les universitats de la Comunitat Valenciana.  
Als efectes de donar a conéixer el llistat dels aspirants que han superat les proves a què fa referència la base 6.1.b, i que per això poden continuar en el procediment selectiu, es procedirà a la seua exposició en públic en els mateixos llocs previstos en l'apartat segon d'aquesta resolució.  
  
Quart  
D'acord amb el que preveu la base 6 de l'esmentada ordre de convocatòria, els aspirants admesos per a participar en el procediment d'accés al cos de catedràtics de Música i Arts Escèniques que hagen declarat estar en possessió de les titulacions que acrediten el coneixement de les llengües oficials o hagen superat les proves convocades a aquest efecte per la mencionada base, han d'acreditar la formació i capacitat de tutela en investigacions pròpies de les ensenyances artístiques, a què es refereix l'article 39 del Reglament d'ingrés, accessos i adquisició de noves especialitats en els cossos docents.  
  
Cinqué  
Amb la finalitat de portar a efecte les prescripcions anteriors, el tribunal, una vegada constituït, convocarà les persones participants admeses, a través dels taulers d'anuncis del seu lloc d'actuació (ISEACV), de la Conselleria d'Educació, Investigació, Cultura i Esport i de les seues direccions territorials, així com en la pàgina web de la Conselleria http://www.ceice.gva.es, perquè procedisquen a l'entrega de la documentació referida en els apartats tercer i quart de la present resolució, tenint en compte que els que no l'entreguen o no puguen acreditar estar en possessió dels esmentats requisits no podran continuar en el procediment selectiu, d'acord amb el que estableix l'esmentada base 6.2 de la convocatòria.  
  
Contra la present resolució, que posa fi a la via administrativa, es podrà interposar amb caràcter potestatiu un recurs de reposició davant de la Direcció General de Centres i Personal Docent en el termini d'un mes comptat des de l'endemà de ser publicada, segons estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé interposar directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de ser publicada, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de febrer de 2016. El director general de Centres i Personal Docent: José Joaquín Carrión Candel.